**H O T Ă R Â R E A NR. 30**

**din 28 februarie 2017**

**privind aprobarea** **profilului Consiliului de administrație și profilul candidaților pentru poziția de membri în Consiliul de administrație al Societății ”Transub” S.A. Dej**

**Consiliul local al Municipiului Dej,** întrunit în **ședința ordinară**  din data 28 februarie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 4.390 din data de 28 februarie 2017, al Compartimentului juridic din cadrul Primăriei Municipiului Dej, prin care se propune spre aprobare **profilului Consiliului de administrație și profilul candidaților pentru poziția de membri în Consiliul de administrație al Societății ”Transub” S.A. Dej,** proiect avizat favorabil în ședința de lucru a Comisiei juridice din data de 28 februarie 2017;

Având în vedere că Municipiul Dej este acționar unic al Societății ”Transurb” S.A., iar Consiliul Local îndeplinește calitatea de autoritate public tutelară așa cum este definită la art. 3, pct. 2 din Ordonanța de Urgență a Guvernului Nr. 109/2011, privind guvernanța corporativă a întreprinderilor publice cu modificările și completările ulterioare;

În temeiul prevederilor Ordonanței de Urgență Nr. 109/2011 privind guvernanța corporativă a întreprinderilor publice, cu modificările și completările ulterioare și ale Hotărârii Guvernului Nr. 722/2016 de aprobare a Normelor metodologice de aplicare a unor prevederi din Ordonanța de Urgență a Guvernului Nr. 109/2011;

În conformitate cu dispozițiile art. 34, lit. b) și art. 36, alin. (1) din ale Hotărârea Guvernului Nr. 722/2016;

În baza art. 36, alin. (3), lit. c), alin. (6), lit. a), art. 45, alin. (1) și art. 115 din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** Scrisoarea de așteptări privind Consiliul de Administrație al Societății ”Transurb” S.A., potrivit Anexei Nr. 1, care face parte integrantă din prezenta hotărâre.

**Art. 2**. **Aprobă** profilul Consiliului de administrație al Societății ”Transurb” S.A., conform Anexei Nr. 2, care face parte integrantă din prezenta hotărâre.

**Art. 3.** **Aprobă** profilul candidaților pentru poziția de membri în Consiliul de administrație al Societății ”Transurb” S.A. potrivit Anexei Nr. 3 care face parte integrantă din prezenta hotărâre.

**Art. 4.**  **Aprobă** matricea profilului Consiliului de administrație al Societății ”Transurb” S.A., potrivit Anexei Nr. 4, care face parte integrantă din prezenta hotărâre.

**Art. 5.** Cu ducerea la îndeplinire a prevederilor prezentei hotărâri se încredințează Compartimentul juridic, Biroul Resurse Umane, Societatea ”Transurb” S.A., Comisia de selecție a candidaților.

**Preşedinte de şedinţă,**

**Muncelean Teodora**

**Nr. consilieri în funcţie - 19**

**Nr. consilieri prezenţi -**

**Nr. voturi pentru -**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**